SL Uradni list Evropske unije L 349/47

SKLEP SVETA

z dne 13. novembra 2006

o sklenitvi Sporazuma med Evropsko skupnostjo in Kraljevino Norveško o popravku zneska finančnega prispevka Norveške, predvidenega v Sporazumu med Evropsko skupnostjo in Kraljevino Norveško o udeležbi Kraljevine Norveške pri delu Evropskega centra za spremljanje drog in zasvojenosti z drogami (EMCDDA)

(2006/914/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 152 v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju naslednjega:

(1) Uredba Sveta (EGS) št. 302/93 z dne 8. februarja 1993 o ustanovitvi Evropskega centra za spremljanje drog in zasvojenosti z drogami (2), v členu 13 določa, da mora biti Center odprt za sodelovanje držav nečlanic Skupnosti, ki delijo interese Skupnosti in njenih držav članic glede ciljev in dela Centra.

(2) Sporazum med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami (EMCDDA) (3) je bil podpisan dne 19. oktobra 2000 in je začel veljati 1. januarja 2001. Člen 5 navedenega sporazuma določa finančni prispevek Norveške za delo Evropskega centra za spremljanje drog in zasvojenosti z drogami (EMCDDA).

(3) Norveška je zahtevala popravek svojega finančnega prispevka za delo EMCDDA po širitvi Evropske unije.

(4) Komisija je v imenu Skupnosti na pogajanjih dosegla sporazum z Norveško o popravku zneska finančnega prispevka Norveške, predvidenega v Sporazumu med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami.

(5) Sporazum, parafiran 11. novembra 2005, bi bilo treba odobriti –

SKLENIL:

Člen 1

Sporazum med Evropsko skupnostjo in Kraljevino Norveško o popravku zneska finančnega prispevka Norveške, predvidenega v Sporazumu med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami (EMCDDA) se v imenu Skupnosti potrdi.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč.

Člen 3

Predsednik Sveta je pooblaščen, da imenuje osebo(-e), pooblaščeno(-e) za izročitev diplomatske note, predvidene v členu 3 Sporazuma.

Člen 4

Sklep se objavi v Uradnem listu Evropske unije.

V Bruslju, 13. novembra 2006 Za Svet Predsednik E. TUOMIOJA

(1) Mnenje z dne 24.10.2006 (še ni objavljeno v Uradnem listu).

(2) UL L 36, 12.2.1993, str. 1. Uredba, kakor je bila nazadnje spremenjena z Uredbo (ES) št. 1651/2003 (UL L 245, 29.9.2003, str. 30).

(3) UL L 257, 11.10.2000, str. 24.

SL Uradni list Evropske unije L 349/49

SPORAZUM

med Evropsko skupnostjo in Kraljevino Norveško o popravku zneska finančnega prispevka Norveške, določenega v Sporazumu med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami (EMCDDA)

EVROPSKA SKUPNOST (v nadaljevanju „Skupnost“)

na eni strani

in KRALJEVINA NORVEŠKA (v nadaljevanju „Norveška“)

na drugi strani –

OB SKLICEVANJU na Sporazum med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami (EMCDDA), ki je bil podpisan dne 19. oktobra 2000 in je začel veljati 1. januarja 2001, in zlasti člena 5 Sporazuma, ki določa finančni prispevek Norveške za delo EMCDDA;

OB UPOŠTEVANJU, da je Norveška zahtevala popravek svojega finančnega prispevka za delo EMCDDA zaradi širitve Evropske unije –

STA ODLOČILI SKLENITI TA SPORAZUM:

Člen 1

Člen 5 Sporazuma med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in zasvojenosti z drogami (EMCDDA) se nadomesti z naslednjim:

„Člen 5 Norveška finančno prispeva za dejavnosti Centra v skladu z določbami iz Priloge k temu sporazumu, ki je njegov sestavni del.“.

Člen 2

Priloga k temu sporazumu postane Priloga k Sporazumu med Evropsko skupnostjo in Kraljevino Norveško o udeležbi Norveške pri delu EMCDDA.

Formula za izračun, določena v Prilogi, se uporablja za izračun finančnega prispevka Norveške za proračun Evropskega centra za spremljanje drog in zasvojenosti z drogami (EMCDDA) od začetka leta, v katerem ta sporazum začne veljati.

Člen 3

Ta sporazum začne veljati prvi dan drugega meseca po datumu prejema zadnje diplomatske note, ki potrjuje, da so izpolnjene pravne zahteve pogodbenic glede začetka veljavnosti Sporazuma.

PRILOGA

Finančni prispevek Norveške

1. Zaradi upoštevanja možnih prihodnjih širitev Evropske unije, in da bi se izognili nadaljnjim prilagoditvam, je formula za izračun prispevka Norveške: znesek subvencije Skupnosti brez financiranja Reitox/(število držav članic Evropske unije + 1) – 10%.